
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 318 

16 Μαρτίου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της υπ' αριθμ. 1586/ΔΒΕ 171/27.1.2006 από¬ 
φασης «Συγκρότηση Επιτροπής Αξιολόγησης και 
Ειδικής Επιτροπής Αξιολόγησης της Δράσης 2.5.3. 
“Επιχειρηματικά σχέδια υφιστάμενων μεσαίων επι¬ 
χειρήσεων μεταποίησης και εργαστηρίων παροχής 
υπηρεσιών ποιότητας” του Άξονα 2 του Ε.Π. Αντα¬ 
γωνιστικότητα, του ΚΠΣ 2000-2006». 1 

Τροποποίηση - συμπλήρωση του οδηγού του προγράμ¬ 
ματος: «Επιχειρηματικά Σχέδια Υφιστάμενων Μεσαί¬ 
ων Επιχειρήσεων Μεταποίησης και Εργαστηρίων Πα¬ 
ροχής Υπηρεσιών Ποιότητας» και του αντίστοιχου 
οδηγού αξιολόγησης, της Δράσης 2-5-3, Α' κύκλος 
του Επιχειρησιακού Προγράμματος Ανταγωνιστικό¬ 


τητας (Ε.Π.ΑΝ.). 2 

Σύσταση Επιτροπής Προκαταρκτικού Ελέγχου και Επι¬ 
τροπής Αξιολόγησης προτάσεων που υποβάλλονται 
προς έγκριση στο πλαίσιο της Δράσης: «Δημιουργία 

Περιφερειακών Πόλων Καινοτομίας». 3 

Ειδική Οργανωτική Επιτροπή για την υποστήριξη της 
διοργάνωσης συνάντησης των Υπουργών Ενέργειας 
της Διαδικασίας Συνεργασίας των Χωρών της Νο- 

τιο-Ανατολικής Ευρώπης (3ΕΕΟΡ). 4 

Έγκριση επιχειρήσεων μεταποίησης βιομηχανικής τομά¬ 
τας περιόδου 2006/2007. Τροποποίηση της υπ’ αριθμ. 
243391/3.2.2006 απόφασης Υπ. Αγροτικής Ανάπτυξης 

και Τροφίμων. 5 

Τροποποίηση της υπ’ αριθμ. 1170/31.1.2006 απόφασης 
«Υπερωριακή απασχόληση υπαλλήλων Οργανισμού 
Τουριστικής Εκπαίδευσης και Κατάρτισης για το 

έτος 2006» (ΦΕΚ 110/Β/31.1.2006). 6 

Υπερωριακή απασχόληση υπαλλήλων με σχέση εργα¬ 
σίας ιδιωτικού δικαίου του Οργανισμού Τουριστικής 
Εκπαίδευσης και Κατάρτισης Τ.Ε.Ε. Μακεδονίας και 

Ναυπλίου για το έτος 2006. 7 

Έγκριση Οργανισμού Εσωτερικής Υπηρεσίας Κέντρου 
Κοινωνικής Φροντίδας Δήμου Ορφέα. 8 


Α ΠΟΦΑΣΕΙ Σ 

Αριθμ. 4521/ΔΒΕ 469 (1) 

Τροποποίηση της υπ’ αριθμ. 1586/ΔΒΕ 171/27.1.2006 από¬ 
φασης «Συγκρότηση Επιτροπής Αξιολόγησης και Ειδι¬ 
κής Επιτροπής Αξιολόγησης της Δράσης 2.5.3. “Επιχει¬ 
ρηματικά σχέδια υφιστάμενων μεσαίων επιχειρήσεων 
μεταποίησης και εργαστηρίων παροχής υπηρεσιών ποι¬ 
ότητας” του Άξονα 2 του Ε.Π. Ανταγωνιστικότητα, του 
ΚΠΣ 2000-2006». 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη τις διατάξεις: 

1) Του π.δ. 63/2005 «Κωδικοποίηση Νομοθεσία για την Κυ¬ 
βέρνηση και τα Κυβερνητικά Όργανα» (ΦΕΚ 98/Α/2005). 

2) Του π.δ. 27/1996 (ΦΕΚ 19/Α/1996) «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης» και 
του π.δ. 122/2004 (ΦΕΚ 85/Α/17.3.2004) «Ανασύσταση του 
Υπουργείου Τουρισμού». 

3) Του π.δ.229/1986 (ΦΕΚ96/Α/1986) «Σύσταση και Οργάνωση 
της Γενικής Γραμματείας Βιομηχανίας»,του π.δ. 396/1989 (ΦΕΚ 
172/Α/1989) «Οργανισμός της Γ.Γ.Β.», του π.δ. 189/1995 (ΦΕΚ 99/ 
Α/1995) «συμπλήρωση και τροποποίηση του π.δ. 396/1989». 

4) Του π.δ. 121/2004 (ΦΕΚ 84/Α/10.3.2004) «Διορισμός 
Υπουργών και Υφυπουργών». 

5) Του π.δ. 93/1997 (ΦΕΚ 92/Α/16.5.1997) «Όροι και δια¬ 
δικασίες για την ένταξη και χρηματοδότηση έργων του 
ιδιωτικού τομέα σε προγράμματα ή τμήματα τους του 
Υπουργείου Ανάπτυξης τα οποία αναφέρονται στους το¬ 
μείς βιομηχανίας, ενέργειας, έρευνας και τεχνολογίας. 

6) Την υπ' αριθμ. Δ13/Φ5.27/18038/8.12.2000 κοινή υπουργι¬ 
κή απόφαση «Σύσταση Ειδικής Γ ραμματείας για την Αντα¬ 
γωνιστικότητα και σύσταση Ειδικής Υπηρεσίας Διαχείρισης 
Επιχειρησιακού Προγράμματος Ανταγωνιστικότητα». 

7) Του ν. 2860/2000 (ΦΕΚ 251/Α/2000) περί Διαχείρισης, 
Παρακολούθησης και Ελέγχου του Γ' Κοινοτικού Πλαισίου 
Στήριξης (Γ ΚΠΣ). 

8) Την υπ’ αριθμ. Ο (2001) 550/14.3.2001 απόφαση της 
Επιτροπής της Ε.Ε. για έγκριση του Επιχειρησιακού Προ¬ 
γράμματος Ανταγωνιστικότητας (2000-2006). 

9) Την υπ’ αριθμ. 9452/253/Α/3210/7.9.20 05 απόφαση του 
Ειδικού Γραμματέα Ανταγωνιστικότητας για την ένταξη 
της Πράξης 2.5.3.1: 1ος κύκλος ένταξης στην δράση 2-5-3 
«Επιχειρηματικά σχέδια υφιστάμενων μεσαίων επιχειρή¬ 
σεων μεταποίησης και εργαστηρίων παροχής υπηρεσιών 
ποιότητας» στο ΕΠΑΝ. 

10) Του άρθρου 38, παράγραφος 9, του ν. 3325/2005 (ΦΕΚ 
68/Α/11.3.2005). 

11) Την υπ' αριθμ. 11963/2.6.2005 απόφαση του Υπουργού 
Ανάπτυξης «Πρόσκληση εκδήλωσης ενδιαφέροντος για 
υποβολή προτάσεων έργων προς ένταξη στη Δράση 2.5.3. 
«Επιχειρηματικά σχέδια υφιστάμενων μεσαίων επιχειρήσε¬ 
ων μεταποίησης και εργαστηρίων παροχής υπηρεσιών ποι¬ 
ότητας», του Άξονα 2 του Ε.Π. Ανταγωνιστικότητα, του ΚΠΣ 
2000-2006», όπως τροποποιήθηκε με την υπ' αριθμ. ΔΒΕ 
4589/16729/25.7.2005 απόφαση του Υπουργού Ανάπτυξης. 

12) Τις ανάγκες υλοποίησης της Δράσης 2-5-3 του ΕΠΑΝ 
του Υπουργείου Ανάπτυξης. 

13) Την υπ’ αριθμ. 1586/ΔΒΕ 171/27.1.2006 απόφαση του 
Υπουργού Ανάπτυξης «Συγκρότηση Επιτροπής Αξιολόγη¬ 
σης και Ειδικής Επιτροπής Αξιολόγησης της Δράσης 2.5.3. 
"Επιχειρηματικά σχέδια υφιστάμενων μεσαίων επιχειρή¬ 
σεων μεταποίησης και εργαστηρίων παροχής υπηρεσιών 
ποιότητας” του Άξονα 2 του Ε.Π. Ανταγωνιστικότητα, του 
ΚΠΣ 2000-2006», αποφασίζουμε: 

1) Τροποποιούμε την παράγραφο 5 της υπ’ αριθμ. 1586/ 
ΔΒΕ171/27.1.2006 απόφασης και συμπληρώνουμε την Ειδική 
Επιτροπή Αξιολόγησης με τους κάτωθι: 

1. Σουγκάκης Αχιλλέας 

2. Μητιακούδης Αναστάσιος 

3. Μουρτσιάδης Ανδρέας 

4. Αλεβιζάκη Νίκη 

5. Καλύβα Μαρία 

6. Χρυσανθακόπουλος Παύλος 

2) Κατά τα λοιπά ισχύει η υπ’ αριθμ. 1586/ΔΒΕ171/27.1.2006 
απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μαρτίου 2006 

Ο ΥΠΟΥΡΓΟΣ 

Δ. ΣΙΟΥΦΑΣ 
-♦- 

Αριθμ. 4522/ΔΒΕ 470 (2) 

Τροποποίηση - συμπλήρωση του οδηγού του προγράμ¬ 
ματος: «Επιχειρηματικά Σχέδια Υφιστάμενων Μεσαίων 
Επιχειρήσεων Μεταποίησης και Εργαστηρίων Παροχής 
Υπηρεσιών Ποιότητας» και του αντίστοιχου οδηγού αξι¬ 
ολόγησης, της Δράσης 2-5-3, Α' κύκλος του Επιχειρησι¬ 
ακού Προγράμματος Ανταγωνιστικότητας (Ε.Π.ΑΝ.). 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το π.δ. 63/2005 «Κωδικοποίηση της Νομοθεσίας για την 
Κυβέρνηση και τα κυβερνητικά όργανα» (ΦΕΚ Α 98). 

2. Τις διατάξεις του π.δ. 229/1986 (ΦΕΚ 96/Α/1986) «Σύστα¬ 
ση και οργάνωση της Γενικής Γραμματείας Βιομηχανίας, 
του π.δ. 396/1989 (ΦΕΚ 172/Α/1989) «Οργανισμός της Γενι¬ 
κής Γραμματείας Βιομηχανίας», του π.δ. 189/1995 (ΦΕΚ 99/ 
Α/1995) «Συμπλήρωση και τροποποίηση διατάξεων του π.δ. 
396/1989» και του π.δ. 27/1996 (ΦΕΚ 19/Α/1996) «Συγχώνευση 
των Υπουργείων Τουρισμού, Βιομηχανίας, Ενέργειας και 
Τεχνολογίας και Εμπορίου στο Υπουργείο Ανάπτυξης». 

3. Το π.δ. 122/2004 (ΦΕΚ 85/Α/17.03.2004) «Ανασύσταση 
του Υπουργείου Τουρισμού». 


4. Το π.δ. 121/10.3.2004 «Διορισμός Υπουργών και Υφυ¬ 
πουργών» (ΦΕΚ 84/Α/10.3.20 04). 

5. Το άρθρο 28 παρ. α' του ν.2081/1992 (ΦΕΚ 154Α) όπως 
αντικαταστάθηκε από το άρθρο 2 του ν.2438/1996 (ΦΕΚ 
211 Α). 

6. Την υπ’ αριθμ. Οικ. 614/5.04.2004 κοινή απόφαση του 
Πρωθυπουργού και του Υπουργού Ανάπτυξης σχετικά με 
«Διορισμό του Γενικού Γραμματέα στη Γενική Γραμμα¬ 
τεία Βιομηχανίας του Υπουργείου Ανάπτυξης» (ΦΕΚ 106/ 
Γ/13.04.2004). 

7. Το άρθρο 7 παρ. 4 του ν.2244/1994 «Ρύθμιση θεμάτων 
ηλεκτροπαραγωγής από ανανεώσιμες πηγές ενέργειας 
και από συμβατικά καύσιμα και άλλες διατάξεις» (ΦΕΚ 168/ 
Α/1994) όπως αντικαταστάθηκε από το άρθρο 17 παρ. 2 του 
ν.2308/1995 (ΦΕΚ 114/Α/1995). 

8. Το π.δ. 93/1997 (ΦΕΚ 92/Α/1997) «Όροι και διαδικασίες 
για την ένταξη και χρηματοδότηση έργων του ιδιωτικού 
τομέα σε προγράμματα ή τμήματά τους του Υπουργείου 
Ανάπτυξης τα οποία αναφέρονται στους τομείς βιομηχα¬ 
νίας, ενέργειας, έρευνας και τεχνολογίας». 

9. Την υπ’ αριθμ. Ό(2001)-550 της 14.3.2001 απόφαση της 
ΕΕ με την οποία εγκρίθηκε το Επιχειρησιακό Πρόγραμμα 
Ανταγωνιστικότητα (ΕΠΑΝ). 

10. Το Συμπλήρωμα Προγραμματισμού όπως ισχύει και 
ειδικά το τμήμα που αναφέρεται στο Μέτρο 2.5. 

11. Τις διατάξεις του ν.2860/2000 «Διαχείριση, Παρακο¬ 
λούθηση και έλεγχος του Κοινοτικού Πλαισίου Στήριξης 
και άλλες διατάξεις» (ΦΕΚ 251/Α). 

12. Τις διατάξεις του κανονισμού (ΕΚ) αριθμ. 70/2001 της Ε.Ε., 
όπως τροποποιήθηκε από τον κανονισμό ΕΚ 364/2004. 

13. Την υπ’ αριθμ. 3000/2.5.3/925 της 23.3.2005 πρόσκληση 
του Ειδικού Γ ραμματέα Ανταγωνιστικότητας για την πράξη 
με τίτλο «1ος κύκλος - Επιχειρηματικά Σχέδια Υφιστάμε¬ 
νων Μεσαίων Επιχειρήσεων Μεταποίησης και Εργαστηρί¬ 
ων Παροχής Υπηρεσιών Ποιότητας», δράση 2.5.3, του Ε.Π. 
Ανταγωνιστικότητα του Γ' Κ.Π.Σ. 

14. Την υπ’ αριθμ. οικ 11963/2.6.2005 πρόσκληση εκδήλω¬ 
σης ενδιαφέροντος για υποβολή προτάσεων έργων προς 
ένταξη στην Δράση 2-5-3 Α' κύκλος, πρόγραμμα «Επιχειρη¬ 
ματικά Σχέδια Υφιστάμενων Μεσαίων Επιχειρήσεων Μετα¬ 
ποίησης και Εργαστηρίων Παροχής Υπηρεσιών Ποιότητας» 
του ΕΠΑΝ. 

15. Την υπ’ αριθμ. 14986/ΔΒΕ 4459/6.7.2005 απόφαση τρο¬ 
ποποίησης - συμπλήρωσης του οδηγού του προγράμματος 
της Δράσης 2-5-3, Α' κύκλος, του ΕΠΑΝ. 

16. Την υπ’ αριθμ. 16729/ΔΒΕ 4589/25.7.2005 απόφαση 
τροποποίησης της με ΑΠ οικ 11963/2.6.2005 απόφασης 
πρόσκλησης εκδήλωσης ενδιαφέροντος για υποβολή προ¬ 
τάσεων έργων προς ένταξη στην Δράση 2-5-3, Α' κύκλος 
του ΕΠΑΝ, ως προς την καταληκτική ημερομηνία υποβολής 
των προτάσεων και ως προς το ποσοστό επιχορήγησης 
για τους Νομούς Καβάλας και Δράμας. 

17. Το γεγονός ότι από τις διατάξεις της Απόφασης αυτής 
δεν προκαλείται δαπάνη σε βάρος του Κρατικού Προϋ¬ 
πολογισμού πέραν των προβλεπομένων στο πρόγραμμα 
Δημοσίων Επενδύσεων, αποφασίζουμε: 

1. Εγκρίνουμε την τροποποίηση - συμπλήρωση του εγκε¬ 
κριμένου οδηγού του προγράμματος «Επιχειρηματικά Σχέ¬ 
δια Υφιστάμενων Μεσαίων Επιχειρήσεων Μεταποίησης και 
Εργαστηρίων Παροχής Υπηρεσιών Ποιότητας» (ΔΡΑΣΗ 2.5.3. 
- Α' κύκλος του Ε.Π.ΑΝ.) και του αντίστοιχου εγκεκριμένου 
οδηγού αξιολόγησης ως εξής: 

• Στην ενότητα 10 παρ. 4 εδάφιο «βαθμολόγηση του 
επιχειρηματικού σχεδίου» του οδηγού του προγράμματος 
προστίθεται στο τέλος η κάτωθι παράγραφος: 

«Ειδικά για τα επιχειρηματικά σχέδια που υποβάλλονται 
στα πλαίσια της παρούσας Δράσης και αφορούν στο Νομό 

Ημαθίας η βαθμολογία που προκύπτει από την αξιολόγησή 
τους προσαυξάνεται κατά 20%, υπό την μορφή βαθμο¬ 
λογικού μπόνους. Έτσι, η τελική βαθμολογία αυτών των 
επιχειρηματικών σχεδίων θα προκύπτει μετά την ανωτέρω 
προσαύξηση κατά 20% και θα λαμβάνεται αυτή υπόψη για 
την κατάταξη των επιχειρηματικών σχεδίων στον πίνακα 
κατάταξης με φθίνουσα βαθμολογική σειρά.» 

• Στην ενότητα 1 παρ. 4 εδάφιο «βαθμολόγηση του επιχει¬ 
ρηματικού σχεδίου» του οδηγού αξιολόγησης του προγράμ¬ 
ματος προστίθεται στο τέλος η κάτωθι παράγραφος: 

«Ειδικά για τα επιχειρηματικά σχέδια που υποβάλλονται 
στα πλαίσια της παρούσας Δράσης και αφορούν στο Νομό 
Ημαθίας η βαθμολογία που προκύπτει από την αξιολόγησή 
τους προσαυξάνεται κατά 20%, υπό την μορφή βαθμο¬ 
λογικού μπόνους. Ετσι, η τελική βαθμολογία αυτών των 
επιχειρηματικών σχεδίων θα προκύπτει μετά την ανωτέρω 
προσαύξηση κατά 20% και θα λαμβάνεται αυτή υπόψη για 
την κατάταξη των επιχειρηματικών σχεδίων στον πίνακα 
κατάταξης με φθίνουσα βαθμολογική σειρά.» 

2. Κατά τα λοιπά ισχύουν ο εγκεκριμένος οδηγός του 
προγράμματος και ο αντίστοιχος εγκεκριμένος οδηγός 
αξιολόγησής του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μαρτίου 2006 

Ο ΥΠΟΥΡΓΟΣ 

ΔΗΜΗΤΡΗΣ ΣΙΟΥΦΑΣ 
-♦- 

Αριθμ. 4174 (3) 

Σύσταση Επιτροπής Προκαταρκτικού Ελέγχου και Επιτρο¬ 
πής Αξιολόγησης προτάσεων που υποβάλλονται προς 
έγκριση στο πλαίσιο της Δράσης: «Δημιουργία Περιφε¬ 
ρειακών Πόλων Καινοτομίας». 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. του ν. 1256/1982 (ΦΕΚ 65/Α/31.5.1982), «Για την πολυθεσία, 
την πολυαπασχόληση και την καθιέρωση ανώτατου ορίου 
απολαβών από τον Δημόσιο Τομέα καθώς και για το Ελεγκτι¬ 
κό Συνέδριο, το Νομικό Συμβούλιο του Κράτους και άλλες 
διατάξεις», όπως συμπληρώθηκε και τροποποιήθηκε με τους 
Νόμους 1326/1983 (αρ.33), 1400/1983 και 2303/1995 (αρ.4), 
β. του ν.1514/1985 (ΦΕΚ 13/Α/8.2.1985), (άρθρο 3) «Ανάπτυ¬ 
ξη της Επιστημονικής και Τεχνολογικής Έρευνας», όπως 
τροποποιήθηκε με τον ν. 2919/2001 (ΦΕΚ 128/Α/25.6.2001) 
«Σύνδεση Έρευνας και Τεχνολογίας με την παραγωγή & 
άλλες διατάξεις», 

γ. Το π.δ. 63/2005 «Κωδικοποίηση της Νομοθεσίας για την 
Κυβέρνηση και τα κυβερνητικά όργανα» (ΦΕΚ Α 98). 

δ. του άρθρου 5 του ν. 2771/1999 (ΦΕΚ 280/Α/16.12.1999) 
«Περί Ειδικών Λογαριασμών και άλλες διατάξεις», 
ε. του ν. 2860/2000 (ΦΕΚ 251/Α/14.11.2000), άρθρα 4 και 12 
«Διαχείριση, παρακολούθηση και έλεγχος του Κοινοτικού 
Πλαισίου Στήριξης και άλλες διατάξεις», 
στ. του άρθρου 11 παράγραφος 11 του ν. 2954/2001 (ΦΕΚ 
255/Α/2.11.2001) που τροποποιεί το άρθρο 15 του ν. 2703/1999 
(ΦΕΚ 72Α) «Φορολογικές ρυθμίσεις, αμοιβαία κεφάλαια, 
συμπλήρωση της χρηματιστηριακής νομοθεσίας και άλλες 
διατάξεις», 

ζ. του ν. 3205/2003 (ΦΕΚ 297/Α/23.12.2003) «Μισθολογικές 
ρυθμίσεις λειτουργών και υπαλλήλων του Δημοσίου, ΝΠΔΔ 
και ΟΤΑ, μονίμων στελεχών των Ενόπλων Δυνάμεων και 
αντιστοίχων της Ελληνικής Αστυνομίας, του Πυροσβεστικού 
και Λιμενικού Σώματος και άλλες συναφείς διατάξεις». 


2. Το π.δ. 27/1996 (ΦΕΚ 19/Α/1.2.1996) «Συγχώνευση των 
Υπουργείων Τουρισμού, Βιομηχανίας, Ενέργειας και Τεχνο¬ 
λογίας και Εμπορίου στο Υπουργείο Ανάπτυξης». 

3. Το π.δ. 122/2004 (ΦΕΚ85/17.3.2004) «Ανασύσταση Υπουρ¬ 
γείου Τουρισμού». 

4. Το π.δ. 274/2000 (ΦΕΚ 225 /Α/17.10.2000) «Όροι, προϋ¬ 
ποθέσεις και διαδικασία χρηματοδότησης (επιχορήγησης 
ή συνδρομής) έργων και προγραμμάτων που υποβάλλονται 
από βιομηχανικές ή άλλες παραγωγικές μονάδες», όπως 
αυτό τροποποιήθηκε με το άρθρο 34 του ν. 3259/4.8.2004. 

5. Το π.δ. 4/2002 (ΦΕΚ 4/Α/14.1.2002) «Εκτέλεση ενερ¬ 
γειών τεχνικής βοήθειας - στήριξης και διαχείριση των 
αντίστοιχων πόρων» καθώς και την υπ’ αριθμ. 60630/ 
ΕΥΣ5671/16.9.2003 εγκύκλιο του Υπουργείου Οικονομίας και 
Οικονομικών «εξειδίκευση της εφαρμογής του π.δ. 4/2002 
«εκτέλεση ενεργειών τεχνικής βοήθειας - στήριξης και δι¬ 
αχείριση των αντίστοιχων πόρων». 

6. Την υπ’ αριθμ. 5005/7.5.2004 (ΦΕΚ 681/Β/11.5.2004) από¬ 
φαση του Υπουργού Ανάπτυξης «Μεταβίβαση στο Γενικό 
ΓραμματέαΈρευνας και Τεχνολογίας, στους Προϊσταμένους 
των Διευθύνσεων και λοιπούς προϊσταμένους υπηρεσιακών 
μονάδων της Γ ενικής Γ ραμματείας Έρευνας και Τ εχνολο- 
γίας (ΓΓΕΤ) του Υπουργείου Ανάπτυξης του δικαιώματος 
να υπογράφουν με «Εντολή Υπουργού». 

7. Την υπ’ αριθμ. 5439/85/14.4.1985 κοινή απόφαση Υπουρ¬ 
γών Οικονομικών και Έρευνας και Τεχνολογίας «Σύσταση 
Ειδικών Λογαριασμών στο ΥΠΕΤ και στους εποπτευόμενους 
από αυτό φορείς για την αξιοποίηση των κονδυλίων της 
έρευνας» όπως τροποποιήθηκε και συμπληρώθηκε με τις 
αριθμ. πρωτ. 5056/20.5.1987, 7401/11.5.1985, 570/19.1.1994 και 
12739/9.10.2000 όμοιες Αποφάσεις. 

8. Την υπ’ αριθμ. Ο (2001) 550/14.3.2001 απόφαση της Επι¬ 
τροπής της Ευρωπαϊκής Ένωσης με κωδικό 2000/0Β/16/1 / 
ΡΟ/016 για την έγκριση του Επιχειρησιακού Προγράμματος 
«Ανταγωνιστικότητα». 

9. Την υπ' αριθμ. 3405/12.6.2003 απόφαση «Μεταβίβαση 
αρμοδιότητας ανάθεσης ενεργειών Τεχνικής Βοήθειας στην 
Γενική Γραμματεία Έρευνας και Τεχνολογίας». 

10. Την υπ’ αριθμ. 9713/21.7.2003 απόφαση Εκτέλεσης του 
έργου με τίτλο: «Ενέργειες της ΓΓΕΤ για την υποστήριξη 
της υλοποίησης του ΕΠΑΝ» καθώς και με τις υπ’ αριθμ. 
14640/7.11.2003, 8830/16.7.2004 και 9597/3.8.2004 τροποποι¬ 
ήσεις της. 

11. Τον κωδικό 2003ΣΕ1330010 «Δαπάνες Τεχνικής Βοήθει¬ 
ας Στήριξης της ΓΓΕΤ για την υποστήριξη της υλοποίησης 
του ΕΠΑΝ» της ΣΑΕ 013/3 και η πληρωμή θα γίνει μέσω 
υπολόγου - διαχειριστή σύμφωνα με όσα ορίζονται στο 
π.δ. 4/2002. 

12. Την υπ' αριθμ. 9761/22.7.2003 απόφαση του Γενικού 
Γραμματέα Έρευνας και Τεχνολογίας περί ορισμού υπο¬ 
λόγου διαχείρισης. 

13. Τον οδηγό διαδικασιών και επιλέξιμων ενεργειών Τε¬ 
χνικής Βοήθειας - Στήριξης του Κοινοτικού Πλαισίου Στή¬ 
ριξης 2000 - 2006. 

14. Το υπ’ αριθμ. 3483/18.3.2005 Ενημερωτικό Σημείωμα 
της ΕΥΔ ΕΠΑΝ με θέμα: Ενημέρωση ΓΓΕΤ για το ετήσιο 
πρόγραμμα ενεργειών Τεχνικής Βοήθειας - Στήριξης ΕΥΔ 
ΕΠΑΝ 2005. 

15. Το υπ’ αριθμ. 3076/666Δ/Φ65 Ενημερωτικό Σημείωμα 
της ΕΥΔ ΕΠΑΝ με θέμα: Συμπληρωτική ενημέρωση ΓΓΕΤ 
για τις ομάδες εργασίας στο ετήσιο πρόγραμμα ενεργειών 
Τεχνικής Βοήθειας - Στήριξης ΕΥΔ ΕΠΑΝ 2005. 

16. Την υπ’ αριθμ. 18775/14.11.2005 Υπουργική απόφαση 
«Καθορισμός όρων και προϋποθέσεων χρηματοδότησης 
των Περιφερειακών Πόλων Καινοτομίας (Π.Π.Κ) καθώς και 
των όρων και διαδικασιών αξιολόγησης των προτάσεων 

και ελέγχου των πραγματοποιούμενων επενδύσεων και την 
τροποποίηση αυτής με αριθμ. πρωτ. 3373/21.2.2006. 

17. Την υπ’ αριθμ. 18783/18.11.2005 απόφαση πρόσκλησης 
εκδήλωσης ενδιαφέροντος για υποβολή προτάσεων στη 
δράση: «Δημιουργία Περιφερειακών Πόλων Καινοτομί¬ 
ας - ΠΠΚ» και τις τροποποιήσεις αυτής με αριθμ. πρωτ. 
318/10.1.2006 και 982/17.1.2006. 

18. Την υπ’ αριθμ. 725/Β1 152/26.1.2006 απόφαση ένταξης 
της πράξης «Δημιουργία Περιφερειακών Πόλων Καινοτομί¬ 
ας» στο Ε.Π. «Ανταγωνιστικότητα» της Ειδικής Υπηρεσίας 
Διαχείρισης του ΕΠΑΝ, αποφασίζουμε: 

1. Συστήνουμε Επιτροπή Προκαταρκτικού Ελέγχου και 
Επιτροπή Αξιολόγησης των προτάσεων που υποβλήθηκαν 
στο πλαίσιο της Δράσης «Δημιουργία Περιφερειακών Πό¬ 
λων Καινοτομίας» 

Επιτροπή Προκαταρκτικού Ελέγχου. 

Η Επιτροπή προκαταρκτικού ελέγχου, θα αποτελείται από 
τρία στελέχη της ΓΓΕΤ εκ των οποίων ο ένας θα είναι ο 
αντίστοιχος εισηγητής της πρότασης.Έργο της επιτροπής 
είναι να εξετάζει τις προτάσεις ως προς την τυπική τους 
αρτιότητα και σύμφωνα με τους όρους της προκήρυξης. 

Επιτροπή Αξιολόγησης: οκτώ μέλη 

Η Επιτροπή αποτελείται από πέντε εμπειρογνώμονες 
από τον χώρο της Ε&Τ (ξένοι ή/και Έλληνες εμπειρογνώ¬ 
μονες). Επίσης στην Επιτροπή θα συμμετέχει ένας εκπρό¬ 
σωπος της αντίστοιχης με την υποβαλλόμενη πρόταση 
Περιφέρειας, ως παρατηρητής χωρίς δικαίωμα ψήφου, και 
ένα στέλεχος της ΓΓΕΤ, ως συντονιστής, χωρίς δικαίωμα 
ψήφου. Χρέη γραμματέα της Επιτροπής ασκεί υπάλληλος 
ή συνεργάτης της ΓΓΕΤ. 

Η κάθε πρόταση παρουσιάζεται στην Επιτροπή Αξιολό¬ 
γησης από στέλεχος της ΓΓΕΤ (εισηγητής) που ορίζεται 
για αυτό το σκοπό, χωρίς δικαίωμα ψήφου. 

Έργο της Επιτροπής είναι η αξιολόγηση, βαθμολόγηση 
και ιεράρχηση των προτάσεων με βάση τα κριτήρια αξιο¬ 
λόγησης όπως αναφέρονται στον Οδηγό Εφαρμογής της 
Δράσης ΠΠΚ. Επίσης η Επιτροπή δύναται να: α/ εισηγηθεί 
ανά πρόταση και μετά από κατάλληλη τεκμηρίωση, την 
περικοπή του προϋπολογισμού σε συγκεκριμένες κατηγο¬ 
ρίες δαπανών, β/ προτείνει περικοπή στοιχείων του φυ¬ 
σικού αντικειμένου των προτάσεων ή και ενεργειών που 
δεν οδηγούν στην κάλυψη των τιθέμενων στόχων ή δεν 
συνάδουν με τη δράση «Δημιουργία Περιφερειακών Πόλων 
Καινοτομίας», με αντίστοιχη μείωση και του οικονομικού 
αντικειμένου, γ/ να εισηγηθεί συνεργασία ή συγχώνευση 
μεμονωμένων προτάσεων σε μια συγκεκριμένη Περιφέρεια, 
ή ενδεχομένως και συγχώνευση προτάσεων δύο Περιφε¬ 
ρειών, εάν αυτό κριθεί απαραίτητο για τη δημιουργία κρί¬ 
σιμης μάζας ή για την αποτελεσματικότερη επίτευξη των 
στόχων ενός ΠΠΚ. 

Η Επιτροπή είναι σε απαρτία με την παρουσία τουλάχι¬ 
στον τριών μελών (εμπειρογνώμονες) με δικαίωμα ψήφου. 

2. Για τις παραπάνω Επιτροπές θα οριστούν και ανα¬ 
πληρωτές. 

3. Οι συνεδριάσεις των Επιτροπών αξιολόγησης διεξά¬ 
γονται εντός ΓΓΕΤ ή σε οποιοδήποτε άλλο χώρο, εκτός 
ωραρίου εργασίας. 

4. Τα μέλη των Επιτροπών και οι εισηγητές ορίζονται με 
απόφαση του Γενικού Γραμματέα Έρευνας και Τεχνολογίας. 

5. Στα μέλη των Επιτροπών και στους εισηγητές θα κα¬ 
ταβάλλεται αμοιβή σύμφωνα με τα αναγραφόμενα στην 
αντίστοιχη υπουργική απόφαση. 

6. Η αμοιβή των μελών, τα έξοδα μετακίνησης και διαμο¬ 
νής θα βαρύνουν τις πιστώσεις του έργου 2003ΣΕ01330010 
ΣΑΕ 013/3. Τα απαιτούμενα δικαιολογητικά πληρωμής είναι 
τα προβλεπόμενα από τις διατάξεις του π.δ. 4/2002 και την 
υπ’ αριθμ. 60630/ΕΥΣ 5671/16.9.2003 εγκύκλιο του ΥΠΟΙΟ. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μαρτίου 2006 

Ο ΥΠΟΥΡΓΟΣ 

Δ. ΣΙΟΥΦΑΣ 
-♦- 

Αριθμ. Δ13/Φ7.1/4700 (4) 

Ειδική Οργανωτική Επιτροπή για την υποστήριξη της δι¬ 
οργάνωσης συνάντησης των Υπουργών Ενέργειας της 
Διαδικασίας Συνεργασίας των Χωρών της Νοτιο-Ανα- 
τολικής Ευρώπης (3ΕΕΟΡ). 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

α. Τις διατάξεις του άρθρου 6 του ν. 2156/1993 (ΦΕΚ 109 
Α/1993) Συμπλήρωση του ν. 1703/1987 περί μισθώσεων κα¬ 
τοικιών. 

β. Του π.δ. 381/1989 (ΦΕΚ 168/16.6.1989) «Οργανισμός του 
Υπουργείου Βιομηχανίας, Ενέργειας και Τεχνολογίας» όπως 
τροποποιήθηκε με το π.δ. 191/1996 (ΦΕΚ 154/Α'/10.6.1996). 

γ. Την ανάγκη σύστασης και συγκρότησης Ειδικής Οργα¬ 
νωτικής Επιτροπής για την προετοιμασία της συνάντησης 
των Υπουργών Ενέργειας της Αλβανίας, Βοσνίας -Ερζεγο¬ 
βίνης, Βουλγαρίας, Κροατίας, Π.Γ.Δ.Μ., Ρουμανίας, Σερβίας 
και Τουρκίας της Διαδικασίας Συνεργασίας των Χωρών της 
Νότιο-Ανατολικής Ευρώπης, αποφασίζουμε: 

1. Τη σύσταση και συγκρότηση Ειδικής Οργανωτικής Επι¬ 
τροπής που θα προετοιμάσει (μελέτη, οργάνωση, συντονι¬ 
σμός ενεργειών) τη συνάντηση των Υπουργών Ενέργειας 
της Διαδικασίας Συνεργασίας των Χωρών της Νοτιοανα¬ 
τολικής Ευρώπης ως ακολούθως: 

ΥΠΑΝ 

1. Νικόλαος Στεφάνου, Γενικός Γραμματέας Υπουργείου 
Ανάπτυξης, ως Πρόεδρος -Συντονιστής 

2. Μαρία Γεροκωστοπούλου, Αντιπρόεδρος ΕΠΑ Αττικής 
και Ειδ. Συνεργάτης Υπουργού Οικ. και Οικονομικών, ως 
μέλος 

3. Θηρεσία - Παρασκευή Αγγελάτου, Διπλωματικός Σύμ¬ 
βουλος του ΥΠΕΞ, ως μέλος 

4. Αχιλλέας Κύρτσης, Ειδ.Σύμβουλος του Υπουργού Ανά¬ 
πτυξης, ως μέλος 

5. Αφροδίτη Τζίκα, Διευθύντρια Υπουργείου Ανάπτυξης, 
ως μέλος 

6. Κορίνα Αθανασίου, υπάλληλος της Βουλής των Ελλή¬ 
νων, ως μέλος 

7. Μαρία Χιονίδη, υπάλληλος Υπουργείου Ανάπτυξης, ως 
γραμματέας 

2.Έργο της επιτροπής ειδικότερα είναι: 

• Ο σχεδιασμός όλων των απαιτούμενων ενεργειών για 
την σωστή οργάνωση τόσο της υποδοχής όσο και της φι¬ 
λοξενίας των Υπουργών Ενέργειας της Αλβανίας, Βοσνίας 
- Ερζεγοβίνης, Βουλγαρίας, Κροατίας, Π.Γ.Δ.Μ., Ρουμανίας, 
Σερβίας και Τουρκίας που θα συμμετάσχουν στη συγκε¬ 
κριμένη συνάντηση. 

• Η επίβλεψη του έργου της εγκατάστασης, οργάνωσης 
και λειτουργίας του χώρου στον οποίο θα πραγματοποιηθεί 
η συνάντηση των Υπουργών Ενέργειας στο πλαίσιο της 
Διαδικασίας Συνεργασίας των Χωρών Νοτιοανατολικής 
Ευρώπης. 

• Η κατάρτιση χρονοδιαγράμματος εργασιών και η συ¬ 
στηματική παρακολούθηση του έργου για την εμπρόθεσμη 
υλοποίησή του. 

• Η κατάρτιση του αναγκαίου Προϋπολογισμού. 

• Η αντιμετώπιση τυχόν αναφυομένων προβλημάτων του 
συνόλου της διοργάνωσης της εν λόγω τελετής. 

3. Η επιτροπή θα συνεδριάζει, δύο φορές το μήνα εβδο¬ 
μάδα εκτός ωρών εργασίας και όποτε κρίνεται απαραίτητο 
από 1.2.2006 μέχρι 30.4.2006. 

4. Με ειδικές κατά περίπτωση αποφάσεις θα εγκρίνεται 
η μετακίνηση εκτός έδρας των μελών της Ειδικής Οργανω¬ 
τικής Επιτροπής και θα καθορίζεται ο Φορέας πληρωμής 
της δαπάνης για την Μετακίνηση-Διαμονή και Ημερήσια 
Αποζημίωση εάν αυτό είναι αναγκαίο. 

5. Με νεώτερη απόφαση θα καθοριστεί ειδική αμοιβή των 
μελών της Ειδικής Οργανωτικής Επιτροπής σύμφωνα με 
το ν. 3205/2003 (ΦΕΚ 297 Α). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Μαρτίου 2006 

Ο ΥΠΟΥΡΓΟΣ 

Δ. ΣΙΟΥΦΑΣ 
-♦- 

Αριθμ. Οικ. 264981 (5) 

Έγκριση επιχειρήσεων μεταποίησης βιομηχανικής τομά¬ 
τας περιόδου 2006/2007. Τροποποίηση της υπ’ αριθμ. 
243391/3.2.2006 απόφασης Υπ. Αγροτικής Ανάπτυξης και 
Τροφίμων. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις του άρθ. 22 παρ. 3 του ν. 992/1979 «Περί 
οργανώσεως των Διοικητικών Υπηρεσιών για την εφαρμογή 
της Συνθήκης Προσχώρησης της Ελλάδος στις ΕΚ κ.λπ.». 

2. Τις διατάξεις των Καν (ΕΚ) 2201/1996, 2699/2000 και 
1535/2003, όπως ισχύουν. 

3. Την υπ’ αριθμ. 252431/11.05.2004 κοινή υπουργική από¬ 
φαση «Παραγωγή και διάθεση βιομηχανικής τομάτας περι¬ 
όδου 2004/2005 και εφεξής» (ΦΕΚ 757/Β/21.05.2004), όπως 
τροποποιήθηκε και ισχύει. 

4. Τις αντικειμενικές δυσκολίες που αντιμετώπισαν ορι¬ 
σμένες επιχειρήσεις της υπ’ αριθμ. 243391/3.2.2006 από¬ 
φασης Υπουργού Αγροτικής Ανάπτυξης και Τροφίμων 
παρ. 2 να ανταποκριθούν στις απαιτήσεις της εν λόγω 
απόφασης. 

5. Την ανάγκη να δοθεί στα πλαίσια της κείμενης νο¬ 
μοθεσίας η δυνατότητα για μεγαλύτερη συμμετοχή των 
μεταποιητικών επιχειρήσεων στο σύστημα ενίσχυσης στη 
μεταποίηση βιομηχανικής τομάτας με σκοπό τη μεγιστο¬ 
ποίηση της απορρόφησης των παραγόμενων ποσοτήτων. 

6. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

1. Παρατείνεται η ημερομηνία που αναφέρεται στην παρ. 2 
της υπ’ αριθμ. 243391/3.2.2006 απόφασης Υπουργού Αγροτι¬ 
κής Ανάπτυξης και Τροφίμων (ΦΕΚ 160/Β/10.02.2006) για την 
προσκόμιση των περιγραφομένων σ’ αυτήν δικαιολογητικών 
μέχρι 10 Μαρτίου 2006 για τις παρακάτω επιχειρήσεις: 

1. ΣΕΡΚΟ ΑΕ (2 ΕΡΓΟΣΤΑΣΙΑ) 

2. ΑΡΓΩ ΑΕ 

3. ΣΕΒΑΘ ΑΒΕ 

4. ΑΣΟΠ ΛΑΧΑΝΟΚΗΠΟΣ 

5. ΦΑΫΤΟΣ ΑΒΕΕ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μαρτίου 2006 

Ο ΥΠΟΥΡΓΟΣ 

Ε. ΜΠΑΣΙΑΚΟΣ 


Αριθμ. 2898 (6) 

Τροποποίηση της υπ’ αριθμ. 1170/31.1.2006 απόφασης «Υπε- 
ρωριακή απασχόληση υπαλλήλων Οργανισμού Τουρι¬ 
στικής Εκπαίδευσης και Κατάρτισης για το έτος 2006» 
(ΦΕΚ 110/Β/31.1.20 06). 

Η ΥΠΟΥΡΓΟΣ ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Το άρθρο 16 του ν.3205/2003 «Μισθολογικές ρυθμίσεις 
λειτουργών και υπαλλήλων του Δημοσίου, ΝΠΔΔ, και Ο.Τ.Α., 
μονίμων στελεχών των Ενόπλων Δυνάμεων και αντιστοίχων 
της Ελληνικής Αστυνομίας, του Πυροσβεστικού και Λιμενι¬ 
κού Σώματος και άλλες διατάξεις» (ΦΕΚ 297/Α/23.12.2003). 

2. Το π.δ. 122/17.3.2004 «Ανασύσταση του Υπουργείου Του¬ 
ρισμού» (ΦΕΚ 85/Α/17.3.2004). 

3. Το π.δ. 33/15.2.2006 «Διορισμός μελών της Κυβέρνησης 
και Υφυπουργών» (ΦΕΚ 35/Α/15.2.2006). 

4. Το άρθρο 2 του ν. 3270/2004 «Αρμοδιότητες του Υπουρ¬ 
γείου Τουριστικής Ανάπτυξης και θέματα προσωπικού» 
(ΦΕΚ 187/Α/11.10.2004). 

5. Το υπ’ αριθμ. Φ. 173/72/13408/29.12.2006 έγγραφο του 
Ο.Τ.Ε.Κ.. 

6. Την υπ’ αριθμ. 508/15/12/2005 απόφαση του Δ.Σ. του 
Ο.Τ.Ε.Κ.. 

7. Τα άρθρο 26 και 27 του ν. 3105/2003 (ΦΕΚ 29/10.2.2003) 
για τη λειτουργία των ξενοδοχείων και οικοτροφείων σε 
24ωρη βάση και επί επτά ημέρες την εβδομάδα. 

8. Την ανάγκη υπερωριακής απασχόλησης για την ομαλή 
και εύρυθμη λειτουργία της Σχολής Ξεναγών Αθήνας. 

9. Την υπ’ αριθμ. 1170/31.1.2006 (ΦΕΚ 110/Β/31.1.2006) από¬ 
φαση, αποφασίζουμε: 

Τροποποιούμε την υπ’ αριθμ. 1170/31.1.2006 απόφαση 
«υπερωριακή απασχόληση του μονίμου προσωπικού του 
Οργανισμού Τουριστικής Εκπαίδευσης και Κατάρτισης για 
έτος 2006» (ΦΕΚ 110/Β/31.1.2006), ως εξής: 

Αντί του, εκ παραδρομής γραφέντος: 

«ΣΧΟΛΗ ΞΕΝΑΓΩΝ ΑΘΗΝΑΣ 

Για 1 υπάλληλο μόνιμο 720 ώρες 

Για 1 υπάλληλο μόνιμο 400 ώρες 

Συνολικά: 1.000 ώρες» 

Τροποποιείται στο ορθό: 

ΣΧΟΛΗ ΞΕΝΑΓΩΝ ΑΘΗΝΑΣ 

Για 2 μονίμους υπαλλήλους 720 ώρες έκαστος 

Σύνολο: 1440 ώρες 

Η δαπάνη που θα προκληθεί από την εν λόγω απασχόλη¬ 
ση ανέρχεται στο ποσό των 1.200,00 ευρώ και θα βαρύνει 
τις εγγεγραμμένες πιστώσεις του προϋπολογισμού του 
Ο.Τ.Ε.Κ. έτους 2006 και τον κα 0261, όπου υπάρχει πρόβλεψη 
ποσού ευρώ 460.000,00. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Μαρτίου 2006 

Η ΥΠΟΥΡΓΟΣ 

ΦΑΝΗ ΠΑΛΛΗ-ΠΕΤΡΑΛΙΑ 
-♦- 

Αριθμ. 2899 

(7) 

Υπερωριακή απασχόληση υπαλλήλων με σχέση εργασίας 
ιδιωτικού δικαίου του Οργανισμού Τουριστικής Εκπαί¬ 
δευσης και Κατάρτισης Τ.Ε.Ε. Μακεδονίας και Ναυπλί¬ 
ου για το έτος 2006. 

Η ΥΠΟΥΡΓΟΣ ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Το άρθρο 16 του ν.3205/2003 «Μισθολογικές ρυθμίσεις 
λειτουργών και υπαλλήλων του Δημοσίου, ΝΠΔΔ, και Ο.Τ.Α., 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


μονίμων στελεχών των Ενόπλων Δυνάμεων και αντιστοίχων 
της Ελληνικής Αστυνομίας, του Πυροσβεστικού και Λιμενι¬ 
κού Σώματος και άλλες διατάξεις» (ΦΕΚ 297/Α/23.12.2003). 

2. Το π.δ. 122/17.3.2004 «Ανασύσταση του Υπουργείου Του¬ 
ρισμού» (ΦΕΚ 85/Α/17.3.2004). 

3. Το π.δ. 32/15.2.2006 «Διορισμός μελών της Κυβέρνησης 
και Υφυπουργών» (ΦΕΚ 35/Α/15.2.2006). 

4. Το άρθρο 2 του ν. 3270/2004 «Αρμοδιότητες του Υπουρ¬ 
γείου Τουριστικής Ανάπτυξης και θέματα προσωπικού» 
(ΦΕΚ 187/Α/11.10.2004). 

5. Το υπ’ αριθμ. Φ.173/97/1919/8.2.2006 έγγραφο του Ο.Τ.Ε.Κ.. 

6. Τα άρθρο 26 και 27 του ν. 3105/2003 (ΦΕΚ 29/10.2.2003) 
για τη λειτουργία των ξενοδοχείων και οικοτροφείων σε 
24ωρη βάση και επί επτά ημέρες την εβδομάδα. 

7. Τις υπ' αριθμ. 41/17.1.2006 και 58/13.1.2006 αποφάσεις του 
Σώματος Επιθεώρησης Εργασίας (Κεντρικής Μακεδονίας 
και Αργολίδας αντίστοιχα). 

8. Την ανάγκη υπερωριακής απασχόλησης που αφορά 
στην: Κάλυψη υπερωριακών αναγκών που προκύπτουν 
από τη διαμονή των οικότροφων μαθητών-σπουδαστών, 
την υποχρεωτική σίτιση τους, τη φροντίδα υγιεινής και κα¬ 
θαριότητας στους χώρους που διαβιούν οι μαθητές, την 
εποπτεία των χώρων που κινούνται εντός και εκτός Οικο¬ 
τροφείου, τη φροντίδα ομαλής λειτουργίας μηχανολογικών 
και ηλεκτρολογικών εγκαταστάσεων των κτιρίων για την 
ασφαλή διαμονή των μαθητών-σπουδαστών, την επιτήρηση 
των περιβαλλόντων τις Σχολές χώρων, τη λειτουργία των 
Ξενοδοχείων του Ο.Τ.Ε.Κ, την υποστήριξη Επιμορφωτικών 
και Εκπαιδευτικών Προγραμμάτων, που χρηματοδοτούνται 
και από την Ευρωπαϊκή Ένωση. Η επιβάρυνση του έργου των 
Σχολών λόγω των προσλήψεων διοικητικού προσωπικού, την 
προμήθεια βιβλίων και λοιπού έντυπου υλικού, τη συνοδεία 
εκπαιδευτικών εκδρομών και επισκέψεων, την υλοποίηση και 
εκτέλεση προγραμμάτων σπάνιων γλωσσών που πραγματο¬ 
ποιούνται τις απογευματινές ώρες κ.λπ„ αποφασίζουμε: 

Εγκρίνουμε την υπερωριακή απασχόληση του μονίμου 
προσωπικού του Οργανισμού Τουριστικής Εκπαίδευσης 
και Κατάρτισης για έτος 2006, ως εξής: 

Τ.Ε.Ε. ΜΑΚΕΔΟΝΙΑΣ 

7 υπάλληλοι αορίστου χρόνου 120 ώρες έκαστος 

11 υπάλληλοι αορίστου χρόνου 100 ώρες έκαστος 

13 υπάλληλοι ορισμένου χρόνου 120 ώρες έκαστος 

Τ.Ε.Ε. ΝΑΥΠΛΙΟΥ 

1 υπάλληλος αορίστου χρόνου 120 ώρες 

2 υπάλληλοι ορισμένου χρόνου 120 ώρες έκαστος 

Η δαπάνη που θα προκύψει από την ως άνω υπερωριακή 
απασχόληση ανέρχεται στο ποσό των ευρώ 15.120,00 και 
θα βαρύνει τις εγγεγραμμένες πιστώσεις του προϋπολογι¬ 
σμού του Ο.Τ.Ε.Κ. έτους 2006 και τον κα 0261, όπου υπάρχει 
πρόβλεψη ποσού ευρώ 460.000,00. 

Η απόφαση να δημοσιευθεί στην Εφημερίδα της Κυβερ- 
νήσεως. 

Αθήνα, 7 Μαρτίου 2006 

Η ΥΠΟΥΡΓΟΣ 

ΦΑΝΗ ΠΑΛΛΗ-ΠΕΤΡΑΛΙΑ 
-♦- 

Αριθμ. 1232 (8) 

Έγκριση Οργανισμού Εσωτερικής Υπηρεσίας Κέντρου 
Κοινωνικής Φροντίδας Δήμου Ορφέα. 

Ο ΔΙΕΥΘΥΝΤΗΣ ΤΟΠΙΚΗΣ ΑΥΤΟΔΙΟΙΚΗΣΗΣ ΚΑΙ 

ΔΙΕΥΘΥΝΣΗΣ ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ 
ΚΑΙ ΘΡΑΚΗΣ 

Έχοντας υπόψη: 

1. Τις διατάξεις του ν. 2503/1997 «Οργάνωση, διοίκηση, 


στελέχωση της Περ/ρειας, ρύθμιση θεμάτων για την τοπική 
αυτοδιοίκηση και άλλες διατάξεις». 

2. Τις διατάξεις του άρθρου 12 του ν.1188/1981 όπως αντι- 
καταστάθηκε με το άρθρο 8 παρ. 5 ν.2307/1995 και το άρθρο 
1 παρ.2 του ν.2503/1997. 

3. Τις διατάξεις των άρθρων 198 και 203 του π.δ. 410/1995. 

4. Τις διατάξεις του ν. 3106/2003 «Αναδιοργάνωση του 
Εθνικού Συστήματος Κοινωνικής Φροντίδας και άλλες δι¬ 
ατάξεις». 

5. Την υπ’ αριθμ. 8 /2005 απόφαση του Διοικητικού Συμ¬ 
βουλίου του Κέντρου Κοινωνικής Φροντίδας Δήμου Ορ¬ 
φέα, που αφορά την σύνταξη και ψήφιση του Οργανισμού 
Εσωτερικής Υπηρεσίας του Κέντρου Κοινωνικής Φροντίδας 
Δήμου Ορφέα, καθώς και την υπ’ αριθμ. 125/2005 απόφαση 
του Δημοτικού Συμβουλίου Δήμου Ορφέα, που αφορά τη 
έγκριση της ανωτέρω απόφασης. 

6. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα» που κυρώ¬ 
θηκαν με το άρθρο πρώτο του π.δ. 63/2005 (ΦΕΚ Α 98). 

7. Την υπ’ αριθμ. 1/2/13.1.2006 γνωμοδότηση του Υπηρεσι¬ 
ακού Συμβουλίου Δημ. Υπαλλήλων Ν. Έβρου. 

8. Τις υπ’ αριθμ. 4308/6.7.2001 και 2550/1.10.2003 αποφά¬ 
σεις του Γενικού Γραμματέα Περιφέρειας «Περί μεταβίβα¬ 
σης αρμοδιοτήτων», αποφασίζουμε: 

Εγκρίνουμε τον Οργανισμό Εσωτερικής Υπηρεσίας του 
Κέντρου Κοινωνικής Φροντίδας Δήμου Ορφέα, όπως πα¬ 
ρακάτω: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΤΟΥ ΚΕΝΤΡΟΥ ΚΟΙΝΩΝΙΚΗΣ ΦΡΟΝΤΙΔΑΣ ΔΗΜΟΥ ΟΡΦΕΑ 

ΑΡΘΡΟ 1 

ΔΙΑΡΘΡΩΣΗ ΥΠΗΡΕΣΙΑΣ 

Οι υπηρεσίες του Ν.Π. λειτουργούν σε επίπεδο Διεύθυνσης 
ΔΙΕΥΘΥΝΣΗ 

ΔΙΟΙΚΗΤΙΚΩΝ - ΟΙΚΟΝΟΜΙΚΩΝ - ΚΟΙΝΩΝΙΚΩΝ ΥΠΗΡΕΣΙΩΝ 

Η Διεύθυνση αποτελείται από τα εξής τμήματα: 

Α. ΤΜΗΜΑ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 

1. Γ ραφείο Γ ραμματείας 

Β. ΤΜΗΜΑ ΚΟΙΝΩΝΙΚΩΝ ΥΠΗΡΕΣΙΩΝ 

1. Γ ραφείο Παροχής Κοινωνικών Υπηρεσιών 

2. Γ ραφείο Βοήθεια στο Σπίτι (Αυτοτελές) 

ΑΡΘΡΟ 2 
ΑΡΜΟΔΙΟΤΗΤΕΣ 

Α. Η Διεύθυνση συντονίζει και κατευθύνει το έργο του 
Ν.Π. γενικά μεριμνά για την εύρυθμη λειτουργία σύμφωνα 
με τον ισχύοντα κανονισμό. 

Β. Το τμήμα Διοικητικού Οικονομικού επιμελείται παντός 
είδους διοικητικές και οικονομικές εργασίες του Νομικού 
Προσώπου. 

Γ. Το τμήμα Κοινωνικών Υπηρεσιών παρέχει προστασία 
σε άτομα ή ομάδες με προγράμματα πρόληψης και απο¬ 
κατάστασης και αποσκοπεί να δημιουργήσει προϋποθέ¬ 
σεις ισότιμης συμμετοχής των ατόμων στην οικονομική 
και κοινωνική ζωή και να τους εξασφαλίσει αξιοπρεπές 
επίπεδο διαβίωσης. 

Ασχολείταί: Με τον εντοπισμό των κοινωνικών προβλη¬ 
μάτων, την συνεχή εξεύρεση τρόπων και υποδομών συνε¬ 
χούς βοήθειας και ενίσχυσης των ενδεών και ατόμων που 
μειονεκτούν βιοτικά. 

Την προστασία ευπαθών Κοινωνικών ομάδων και κάθε 
παρεμφερή προνοιακή και κοινωνική δραστηριότητα. 

Την Κοινωνική εργασία στην Γ' ηλικία και το άμεσο πε¬ 
ριβάλλον τους. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Την φροντίδα διαβίωσης των ηλικιωμένων συμπεριλαμ- 
βανομένης της σίτισης και του χώρου διαμονής. 

Την ψυχαγωγία των ηλικιωμένων και την παροχή κάθε 
είδους φροντίδας. 

Την εισαγωγή τους σε ξενώνες ηλικιωμένων και μονάδες 
αποκατάστασης όταν δεν υπάρχει οικογενειακό περιβάλλον. 

Την οργάνωση, συντονισμό και δραστηριοποίηση εθελο¬ 
ντικών ομάδων και μεμονωμένων εθελοντών. 

ΑΡΘΡΟ 3 

ΚΑΘΗΚΟΝΤΑ ΚΑΙ ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ 
ΤΜΗΜ. ΔΙΕΥΘΥΝΣΗΣ 

Ο Προϊστάμενος της Διεύθυνσης προ'ίσταται των τμημάτων 
και των γραφείων που υπάγονται στην αρμοδιότητά του. 

Φροντίζει για την υλοποίηση των κατά περίπτωση απο¬ 
φάσεων των ιεραρχικά ανωτέρων διοικητικών επιπέδων. 

Παρακολουθεί την άσκηση των αρμοδιοτήτων και των 
καθηκόντων των τμημάτων σε όλες τις βαθμίδες αυτών, 
όπως ορίζονται σύμφωνα με τις γενικές διατάξεις του Νό¬ 
μου και τα όσα με λεπτομέρειες ορίζονται σύμφωνα με τις 
γενικές διατάξεις του Νόμου και τα όσα με λεπτομέρειες 
ορίζονται στον παρόντα Οργανισμό. 

Παρακολουθεί τη νομοθεσία και τη νομολογία γενικά 
που ενδιαφέρει τα Ν.Π.Δ.Δ. και ενημερώνει τον πρόεδρο 
του Δ.Σ. και τους Προϊσταμένους των τμημάτων. 

Ενημερώνει πάνω σε κάθε εισήγηση που γίνεται από όλα 
τα τμήματα και γραφεία τον Πρόεδρο του Δ.Σ., ελέγχει όλα 
τα προς ενέργεια έγγραφα και μονογράφει τα σχέδιά τους 
(όλα τα έγγραφα του Ν.Π.Δ.Δ. χωρίς να εξαιρούνται και οι 
καταστάσεις μισθοδοσίας που συντάσσονται και υπογρά¬ 
φονται από τον καθ’ ύλην αρμόδιο υπάλληλο). 

Εισηγείται στον Πρόεδρο του Δ.Σ. την λήψη ενδεδειγ- 
μένων μέτρων με σκοπό τον συντονισμό των επιμέρους 
ενεργειών των υπηρεσιών του Ν.Π.Δ.Δ. 

Συνεργάζεται με τις υπηρεσίες του Νομικού Προσώπου 
σε όσες περιπτώσεις τούτο υποβάλλεται για την προώθηση 
νομοθετημένων διαδικασιών, σε όσες θεωρείται αναγκαίο 
για την εύρυθμη λειτουργία γενικότερα. 

Ασκεί τις από το νόμο ή με εξουσιοδότηση ανατιθέμενες 
σε αυτόν λοιπές αρμοδιότητες. 

Παρακολουθεί τις έρευνες τις μελέτες και τα ειδικά σεμινά¬ 
ρια που γίνονται πάνω σε οργανωτικά θέματα με σκοπό την 
καλύτερη απόδοση των υπηρεσιών του Ν.Π.Δ.Δ. και την παροχή 
μεγαλύτερης και σωστότερης υπηρεσιακής προσφοράς. 

Επιμελείται την υλοποίηση των παρεχόμενων νέων αρ¬ 
μοδιοτήτων στο Ν.Π.Δ.Δ. παρέχοντας στο πρώτο στάδιο 
ουσιαστική βοήθεια και συμπαράσταση στις υπηρεσίες του 
Ν.Π.Δ.Δ. στις οποίες ανατίθεται. 

Επισημαίνει τις τυχόν ατέλειες που θα παρατηρηθούν 
στην λειτουργία των Υπηρεσιών του Ν.Π.Δ.Δ. και εισηγείται 
στον Πρόεδρο του Δ.Σ. την επιβολή των κατά την γνώμη 
του αναγκαίων μεταβολών και την έκδοση των απαραίτη¬ 
των γραπτών οδηγιών. 

Εποπτεύει, αξιολογεί και προσανατολίζει το προσωπικό 
της διοικητικής ενότητας μεριμνώντας για την ανάπτυξη 
και επιμόρφωσή τους, τη βελτίωση των συνθηκών εργασίας 
και την διατήρηση αρμονικών εργασιακών σχέσεων. 

Είναι υπεύθυνος για την τάξη και ευκοσμία που πρέπει να 
επικρατούν στους χώρους όπου οι υπηρεσίες του Ν.Π.Δ.Δ. 
ασκούν τα καθήκοντα τους. 

Ασκεί κάθε άλλη αρμοδιότητα που πηγάζει από τη γενι¬ 
κότερη αποστολή του είτε αυτή δημιουργείται αυτοδίκαια 
κατά την άσκηση των καθηκόντων της διεύθυνσης είτε 
ανατίθεται από τον Πρόεδρο. 

Δέχεται τους πολίτες και παρέχει τις αναγκαίες διευκρι- 
νήσεις σε περιπτώσεις παραπόνων και διαφορών σχετικών 
με τις υπηρεσίες που εποπτεύει. 


Εισηγείται συστήματα ενημέρωσης των δημοτών σχετι¬ 
κά με τις παρεχόμενες υπηρεσίες, τα δικαιώματα και τις 
υποχρεώσεις τους έναντι του Κέντρου. 

Συνεργάζεται με τους φορείς εκτός Κέντρου που σχετί¬ 
ζονται με τις λειτουργίες της διοικητικής μονάδας. 

Τον Προϊστάμενο Διεύθυνσης που απουσιάζει ή κωλύεται, 
αναπληρώνει στα καθήκοντά του ο Προϊστάμενος Τμήμα- 
τος Διοίκησης-Οικονομικών Υπηρεσιών. 

ΑΡΘΡΟ 4 

ΚΑΘΗΚΟΝΤΑ ΠΡΟΪΣΤΑΜΕΝΩΝ ΤΜΗΜΑΤΩΝ 

Κάθε τμήμα έχει την ευθύνη για τη νόμιμη, σωστή και 
αποδοτική λειτουργία των γραφείων που το συγκροτούν 
κάτω από την ενιαία διεύθυνση του Προϊσταμένου του 
Τμήματος και με τις αρμοδιότητες που ορίζονται για τον 
καθένα από αυτά. 

Ειδικότερα: 

Εισηγούνται ιεραρχικά τα θέματα της αρμοδιότητάς 
τους. 

Έχουν την ευθύνη για τον έλεγχο και τη θεώρηση όλων 
των εγγράφων των γραφείων της δικαιοδοσίας τους. 

Έχουν την ευθύνη για τη νόμιμη, έγκαιρη και σωστή δι¬ 
εκπεραίωση των υποθέσεων της αρμοδιότητας τους. Για 
το σκοπό αυτό συνεργάζονται, βοηθούν, συντονίζουν και 
κατευθύνουν τους υπαλλήλους που υπηρετούν μαζί τους 
για τη θεμελίωση των συναφών προς τις αρμοδιότητες 
αυτών ενεργειών της διοίκησης του Ν.Π.Δ.Δ. σε σωστή και 
νόμιμη βάση, εξυπηρετούν κατά κύριο λόγο τα συμφέροντα 
του Ν.Π.Δ.Δ. 

Συγκεντρώνουν στοιχεία δραστηριότητας και προόδου 
της λειτουργίας της υπηρεσίας τους συντάσσουν και τη¬ 
ρούν εποπτικούς πίνακες, τηρούν στατιστικά και άλλα 
χρήσιμα στοιχεία για την οργάνωση προγραμμάτων στο 
αντικείμενο της δραστηριότητας τους. 

Προμηθεύουν τα γραφεία της δικαιοδοσίας τους με τα 
απαραίτητα βοηθήματα για τη διευκόλυνση τους ώστε να 
κάνουν σωστά τη δουλειά τους. 

ΑΡΘΡΟ 5 

ΟΡΓΑΝΙΚΕΣ ΘΕΣΕΙΣ 


Α' ΜΟΝΙΜΟΥ ΠΡΟΣΩΠΙΚΟΥ 


Α/Α 

ΚΛΑΔΟΣ 

ΥΠΗΡΕΤ/ 

ΝΤΕΣ 

ΕΠΙΠΛΕΟΝ 

ΣΥΝΟΛΟ 

1 

ΚΛΑΔΟΣ ΠΕ ΚΟΙ¬ 
ΝΩΝΙΟΛΟΓΩΝ 

- 

1 

1 

2 

ΚΛΑΔΟΣ ΤΕ 4 

ΚΟΙΝΩΝΙΚΩΝ 

ΛΕΙΤΟΥΡΓΩΝ 

- 

1 

1 

3 

ΚΛΑΔΟΣ ΔΕ 1 
ΔΙΟΙΚΗΤΙΚΟΥ - 
ΟΙΚΟΝΟΜΙΚΟΥ 

2 

1 

3 

4 

ΚΛΑΔΟΣ ΔΕ ΙΕΚ, 
ΤΕΕ ΝΟΣΟΚΟΜΩΝ 

- 

1 

1 

5 

ΚΛΑΔΟΣ ΔΕ 29 
ΟΔΗΓΩΝ 

- 

1 

1 

6 

ΚΛΑΔΟΣ ΔΕ 32 
ΜΑΓΕΙΡΩΝ 

- 

1 

1 

7 

ΚΛΑΔΟΣ ΥΕ 14 
ΒΟΗΘ. ΜΑΓΕΙΡΩΝ 

- 

1 

1 

8 

ΚΛΑΔΟΣ ΥΕ 16 
ΠΡΟΣΩΠ. ΒΟΗΘ. 
ΥΠΗΡ. 

- 

1 

1 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Οι ήδη υπηρετούντες μόνιμοι υπάλληλοι του Ν.Π.Δ.Δ. οι 
οποίοι κατατάσσονται αυτοδίκαια σύμφωνα με το άρθρο 
203 παρ.6 του π.δ. 410/1995 εντάσσονται σε αντίστοιχες 
θέσεις του Ο.Ε.Υ. ή σε συνιστώμενες προσωποπαγείς που 
καταργούνται με την κατά οποιοδήποτε τρόπο αποχώρηση 
από την υπηρεσία των υπαλλήλων που τις κατέχουν. 

Οι θέσεις των κατηγοριών ΠΕ, ΤΕ, ΔΕ, κατατάσσονται 
στους βαθμούς Δ (εισαγωγικός) και μέχρι του Α (κατα¬ 
ληκτικός). 

Οι θέσεις των κατηγοριών ΥΕ κατατάσσονται στους βαθ¬ 
μούς Ε (εισαγωγικός) μέχρι τον Β (καταληκτικός) 

Σε περίπτωση επέκτασης των βαθμών ή καθιέρωσης νέων 
βαθμών για κάθε κατηγορία θα ισχύουν τα νεότερα. 


Β. ΠΡΟΣΩΠΙΚΟ ΜΕ ΣΥΜΒΑΣΗ ΑΟΡΙΣΤΟΥ ΧΡΟΝΟΥ (Σ.Α.Χ.) 
με 5ωρη εργασία ημερησίως. 


Α/Α 

ΚΛΑΔΟΣ 

ΥΠΗΡΕ- 

ΤΟΥΝΤΕΣ 

ΕΠΙΠΛΕΟΝ 

ΣΥΝΟΛΟ 

1 

ΚΑΘΑΡΙΣΤΡΙΕΣ 

1 

1 

2 


Γ. ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 

Δ. ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ 
(Εποχιακό προσωπικό για κάλυψη αναγκών). 

Πρόσληψη προσωπικού με σύμβαση εργασίας ιδιωτικού 
δικαίου ορισμένου χρόνου για την κάλυψη εποχιακών, πα¬ 
ροδικών και πρόσκαιρων αναγκών (άρθρο 18 παρ.12 του 
ν.2503/1997). 

Η απασχόληση του προσωπικού αυτού θα γίνεται σύμ¬ 
φωνα με τις διατάξεις των παρ. 2-17 του άρθρου 21 του 
2190/1994 όπως ισχύουν σήμερα. 

Ο αριθμός των απασχολουμένων με αυτή τη σχέση ερ¬ 
γασίας καθορίζεται ως εξής: 
θέσεις διαφόρων ειδικοτήτων που αναλύονται ως εξής: 
ΚΛΑΔΟΣ ΠΕ ΙΑΤΡΟΥ 
ΜΙΑ (1) ΘΕΣΗ 

ΚΛΑΔΟΣ ΠΕ ΨΥΧΟΛΟΓΟΥ 
ΜΙΑ (1) ΘΕΣΗ 

ΚΛΑΔΟΣ ΠΕ ΚΟΙΝΩΝΙΟΛΟΓΟΥ 
ΜΙΑ (1) ΘΕΣΗ 

ΚΛΑΔΟΣ ΤΕ ΦΥΣΙΟΘΕΡΑΠΕΥΤΩΝ 
ΜΙΑ (1) ΘΕΣΗ 

ΚΛΑΔΟΣ Δ.Ε. ΒΟΗΘ. ΝΟΣΟΚΟΜΩΝ 
ΜΙΑ (1) ΘΕΣΗ 

ΚΛΑΔΟΣ ΥΕ 16 ΕΡΓΑΤΕΣ ΓΕΝΙΚΩΝ ΚΑΘΗΚΟΝΤΩΝ 

ΜΙΑ (1) ΘΕΣΗ 

ΚΛΑΔΟΣ ΔΕ 29 ΟΔΗΓΩΝ 

ΜΙΑ (1) ΘΕΣΗ 

Όσον αφορά τέλος τις οικονομικές προϋποθέσεις που θέ¬ 
τει η νομοθεσία για τη σύσταση κάθε νέας τακτικής θέσης 
στον ΟΕΥ (άρθρο 8 παρ. 5 ν. 2307/1995) δεν έχουν εφαρμογή 
για τη σύσταση των θέσεων του προσωπικού με σύμβαση 
εργασίας ιδιωτικού δικαίου ορισμένου χρόνου διότι αυτές 
οι θέσεις δεν θεωρούνται από το Σύνταγμα θέσεις τακτικών 
υπαλλήλων που προβλέπονται στον Οργανισμό. 

Δ. ΠΡΟΣΩΠΙΚΟ ΜΕ ΣΥΜΒΑΣΗ ΜΙΣΘΩΣΗΣ ΕΡΓΟΥ 
Το Ν.Π.Δ.Δ. μπορεί να έχει εξωτερικούς συνεργάτες 
με σύμβαση μίσθωσης έργου των οποίων τα καθήκο¬ 


ντα και οι υποχρεώσεις αναφερονται στον κανονισμό 
λειτουργίας. 

ΑΡΘΡΟ 6 

1. Στην Δ/νση του Ν.Π.Δ.Δ. προΐσταται μόνιμος υπάλλη¬ 
λος του κλάδου ΠΕ Κοινωνιολόγων με βαθμό Α, ελλείψει 
αυτού μόνιμος υπάλληλος ΤΕ 4 Κοιν. Λειτουργών με βαθμό 
Α και ελλείψει αυτού μόνιμος υπάλληλος του κλάδου ΔΕ 
1 με βαθμό Α. 

2. Στο τμήμα Διοικητικού - Οικονομικού προΐσταται μό¬ 
νιμος υπάλληλος του κλάδου ΔΕ 1 Δ/κού - Οικονομικού 
με βαθμό Α. 

3. Στο τμήμα Κοινωνικών Υπηρεσιών προΐσταται μόνι¬ 
μος υπάλληλος του κλάδου ΤΕ 4 Κοινωνικών Λειτουργών 
με βαθμό Α,Β και ελλείψει αυτού μόνιμος υπάλληλος του 
κλάδου ΔΕΙ με βαθμό Α. 

ΑΡΘΡΟ 7 

Τα τυπικά και ουσιαστικά προσόντα που απαιτούνται 
κατά κατηγορία, κλάδο και ειδικότητα καθορίζονται από 
τις διατάξεις του π.δ. 22/1990. Επίσης ο διορισμός, τα κα¬ 
θήκοντα, ο χρόνος εργασίας, η αστική ευθύνη, τα δικαιώ¬ 
ματα, οι μεταβολές υπηρεσιακής κατάστασης, η εξέλιξη, 
οι ηθικές αμοιβές, τα πειθαρχικά αδικήματα κ.λπ. ορίζονται 
από τις διατάξεις του ν.1188/1981, ν.2190/1994, ν.2307/1995, ν. 
2503/1997 που αφορούν το προσωπικό των Ο.Τ.Α. 

ΑΡΘΡΟ 8 

Οι προβλεπόμενες από τον παρόντα ΟΕΥ θέσεις κατά 
κλάδο καλύπτουν όλους τους εργαζόμενους στο Ν.Π.Δ.Δ. 
ανεξαρτήτως σχέσεως εργασίας καθώς και ορισμένο επι¬ 
πλέον αριθμό θέσεων για την κάλυψη των υφισταμένων και 
μελλοντικών αναγκών των υπηρεσιών του Ν.Π.Δ.Δ. 

• Κατά την έναρξη της ισχύος του παρόντος Νομικού 
Προσώπου οι υπηρετούντες στο Κέντρο υπάλληλοι κα¬ 
τατάσσονται στις αντίστοιχες θέσεις των σχετικών κλά¬ 
δων. 

• Η κατανομή του προσωπικού στις επιμέρους οργα¬ 
νικές μονάδες γίνεται με απόφαση του Προέδρου του 
Ν.Π.Δ.Δ., λαμβάνοντας υπόψη τις λειτουργικές ανάγκες 
των μονάδων, τα προσόντα, την πείρα τις γνώσεις των 
υπαλλήλων κατά την κατανομή θα εξετάζονται και τυχόν 
ανάγκες υπαλλήλων (μητέρες ανηλίκων - τόπος διαμονής 
κ.τ.λ.). 

• Προϊστάμενοι τμημάτων ορίζονται πάντοτε με από¬ 
φαση του Προέδρου του Δ.Σ. ή κρινόμενοι από το αρμό¬ 
διο Υπηρεσιακό Συμβούλιο υπάλληλοι αναπληρούμενοι σε 
περιπτώσεις απουσίας ή κωλύματος από τον κατά βαθμό 
αρχαιότερο υπάλληλο της αυτής υπηρεσίας. 

• Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως, οπότε παύει να ισχύει 
κάθε προηγούμενη απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 27 Φεβρουάριου 2006 

Ο Διευθυντής 
Σ. ΜΠΛΙΓΟΡΙΔΗΣ 

